Diari Oficial de la Generalitat Valenciana


Sumari del DOGV 8948, del 10-11-2020 (2020/9181)

RESOLUCIÓ de 22 d'octubre de 2020, de la Conselleria d'Hisenda i Model Econòmic, per la qual s'autoritza una generació de crèdits en el capítol 2 del programa 513.30, Planificació, transport i logística, de la Conselleria de Política Territorial, Obres Públiques i Mobilitat, derivada del Fons Covid-19, per import de 06.400.604 d'euros. (Exp. 06.019/76-519 U Part).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8948

Data del DOGV
:   10-11-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/9181


Data del document
:   22-10-2020

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 22 d'octubre de 2020, de la Conselleria d'Hisenda i Model Econòmic, per la qual s'autoritza una generació de crèdits en el capítol 2 del programa 513.30, Planificació, transport i logística, de la Conselleria de Política Territorial, Obres Públiques i Mobilitat, derivada del Fons Covid-19, per import de 27.578.414 d'euros. (Exp. 06.019/87-348 W Part). [2020/9181]  
Davant de l'extraordinària i urgent necessitat, i en defensa de l'estat del benestar, el Govern d'Espanya ha adoptat mesures que permeten situar les comunitats autònomes i ciutats amb estatut d'autonomia en una posició financera que els permeta continuar prestant els serveis públics essencials que són de la seua competència, assumir els impactes ocasionats per la pandèmia i defugir les tensions de tresoreria que la resposta a aquesta crisi els està provocant.  
Entre aquestes mesures destaca el crèdit extraordinari de 51.480.878.443 aprovat pel Reial decret llei 22/2020, de 16 de juny, que regula la creació del Fons Covid-19 per aquest import i estableixen les regles relatives a la distribució i lliurament, a través de quatre trams: els trams 1 i 2 es repartiran sobre la base de criteris representatius de despesa sanitària, el tram 3 es repartirà sobre la base de criteris representatius de despesa en educació, i el tram 4 es repartirà sobre la base de criteris associats a la disminució dels ingressos per caiguda de l'activitat econòmica.  
En desplegament d'aquest reial decret llei, i atesos els criteris que estableix el seu article 2, s'ha aprovat la distribució dels trams 1 i 3:  
  
- L'Ordre HAC/667/2020 de 17 de juliol, per la qual es determina la quantia de la distribució definitiva entre les comunitats autònomes i ciutats de Ceuta i Melilla dels 2.593.480.047 del tram 1, assigna a la Comunitat Valenciana 163.262.199 euros.  
- L'Ordre HAC/809/2020, d'1 de setembre, per la qual es determina la quantia de la distribució definitiva entre les comunitats autònomes i ciutats de Ceuta i Melilla dels 6.686.413.090 d'euros corresponents al tram 3, en el repartiment del qual, basat fonamentalment en criteris associats a la despesa en educació, s'ha assignat a la Comunitat Valenciana un import de 244.486.816 euros.  
En relació al tram 4, que es repartirà, principalment, sobre la base de criteris relacionats amb la disminució dels ingressos per la caiguda de l'activitat econòmica, i que en data de hui no se n'ha aprovat la distribució entre les comunitats autònomes, l'article 2.2 del reial decret llei preveu que part de la seua dotació es distribuirà atenent els serveis regulars permanents d'ús general de transport de viatgers interurbans per carretera dins del seu àmbit competencial.  
En aquest àmbit, i davant de la situació actual, la Generalitat està tramitant un decret llei del Consell que estableix mesures per a indemnitzar les empreses dedicades al transport públic regular interurbà de viatgers per carretera d'ús general competència de la Generalitat, per a fer front a la situació de precarietat deguda a les circumstàncies que imposa la Covid-19.  
A càrrec dels fons referents als trams 1 i 3, i per resolucions del conseller d'Hisenda i Model Econòmic de dates 6 d'agost, 21 i 25 de setembre, i 13 d'octubre, ja s'han generat crèdits tant en el pressupost de la Generalitat com en el seu sector públic instrumental per import global de 562.684.759,81 euros.  
Per tot això, i complementàriament a les resolucions del conseller d'Hisenda i Model Econòmic ja esmentades, la quantia global restant permet anticipar la cobertura de les ajudes amb anterioritat a l'efectiva distribució del tram 4. En aquest sentit, correspon una nova generació de crèdit per import de 10.757.797 d'euros, destinada a finançar les despeses per indemnització a les empreses dedicades al transport públic regular interurbà de viatgers per carretera d'ús general en la Comunitat Valenciana.  
A aquest efecte, i en virtut del que es disposa en l'article 50 de la Llei 1/2015, d'hisenda pública, sector públic instrumental i subvencions, i dels articles 21 i 24 de la Llei 10/2019, de pressupostos de la Generalitat per a l'exercici 2020, aquesta Conselleria d'Hisenda i Model Econòmic adopta la següent resolució:  
  
Primer  
S'autoritza un augment en el pressupost d'ingressos en l'aplicació 400.98, «Transferència Fons COVID-19», per import de 25.388.730 d'euros.  
  
Segon  
S'autoritza generar crèdit, en el pressupost de despeses, en l'aplicació pressupostària 10.37.38.436.14.5 per import de 96.681.870 d'euros.  
  
  
València, 22 d'octubre de 2020.- El conseller d'Hisenda i Model Econòmic: Vicent Soler i Marco.